สวัสดีค่ะ พอดีว่ามีอาการปวดท้องน้อยแบบหน่วงๆ เจ็บๆ คล้ายตอนเป็นประจำเดือน แต่ไม่ได้เป็นประจำเดือนคะ จะมาเป็นช่วงๆ แบบไม่รู้สาเหตุ เลยอยากถามว่าสาเหตุเกิดจากอะไร ควรไปตรวจที่โรงพยาบาลเลยไหมคะ
สวัสดีค่ะ อาการปวดบริเวณท้องน้อย แบ่งออกเป็น1.บริเวณด้านขวาล่าง สาเหตุได้แก่- ไส้ติ่งอักเสบ แต่อาการปวดจะรุนแรงขึ้นเรื่อยๆ เป็นแบบต่อเนื่อง และมีไข้ร่วมด้วย- ลำไส้ส่วนที่อยู่ช่องท้องด้านขวาล่างอักเสบ มักมีคลื่นไส้ อาเจียน ท้องเสียร่วม- ปีกมดลูกด้านขวาอักเสบ- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวา- ท้องนอกมดลูกด้านขวา2. บริเวณด้านซ้ายล่าง สาเหตุได้แก่- ลำไส้ส่วนที่อยู่ช่องท้องด้านซ้ายล่างอักเสบ- ปีกมดลูกด้านซ้ายอักเสบ- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย เป็นต้น- ท้องนอกมดลูกด้านขวา3. บริเวณเหนือหัวเหน่า สาเหตุได้แก่- กระเพาะปัสสาวะอักเสบ- มดลูกอักเสบ- ก้อนเนื้องอกมดลูกนอกจากนี้แล้ว การมีท้องผูก ก็จะทำให้ปวดท้องน้อยได้ โดยอาจปวดด้านซ้ายหรือขวาก็ได้ค่ะในเบื้องต้น หากประจำเดือนมาผิดปกติด้วย หรือไม่มา ก็ควรตรวจหาการตั้งครรภ์ดูเป็นอันดับแรก หากตรวจไม่พบ หรือประจำเดือนมาเป็นปกติดี และอาการปวดท้องน้อยเพิ่งเป็นมาไม่กี่วัน และปวดไม่รุนแรง ก็อาจสังเกตอาการไปก่อนค่ะ แต่หากเป็นมาหลายวันแล้ว หรือปวดแบบรุนแรง หรือมีอาการผิดปกติอื่นๆ ร่วม โดยเฉพาะการมีไข้ ก็ควรไปโรงพยาบาลเพื่อตรวจหาสาเหตุและรักษาค่ะ